open-index/open-wikipedia-markdown huggingface dataset:
Pablo Pérez Costanti

**Pablo Pérez Costanti Ballesteros**, nado en Santiago de Compostela o 2 de decembro de 1857 e finado na mesma cidade o 19 de setembro de 1938, foi un arquiveiro e escritor galego.

## Traxectoria 
Fillo de Pablo Pérez Ballesteros (irmán de Xosé Pérez Ballesteros) e María del Carmen Costanti, foi bautizado na Colexiata de Santa María a Real do Sar cos nomes de Pablo Antonio Pedro Crisólogo. Estudou Medicina na Universidade de Santiago de Compostela e algunhas materias de Farmacia.

Foi arquiveiro municipal de Santiago de Compostela dende 1885, en substitución de Bernardo Barreiro, e traballou nos arquivos da mitra, catedralicio e no de protocolos. Fundou o periódico *El Organillo* (1883) e colaborou no *Boletín de la Real Academia Gallega*, *El Eco de Santiago*, *Galicia Diplomática*, *La Patria Gallega* e *Revista Gallega*.

Participou na Liga Rexional Galega (1898) e foi o seu membro correspondente en Santiago de Compostela. En 1923 dirixiu a investigación documental para a sección de arte barroca do Seminario de Estudos Galegos. Pertenceu á Sociedad Económica de Amigos del País de Santiago e foi académico fundador da Real Academia Galega e correspondente da Real Academia de la Historia e Real Academia de Bellas Artes de San Fernando.

## Obras 
* *Biografía del escultor Ferreyro*, 1898.
* *Historia del periodismo santiagués*, 1905.
* *Notas viejas galicianas*, 1925-1927.
* *Dicionario de artistas que florecieron en Galicia durante los siglos XVI y XVII*, 1930.

## Galería de imaxes 

Pablo Pérez Costanti 1929.jpg|Retrato en *Vida Gallega*, 1929
Sepulcro Pablo Pérez Costanti.jpg|Sepulcro no cemiterio de Boisaca.
Necrolóxica de Pablo Pérez Costanti en El Eco de Santiago.jpg|Necrolóxica en *El Eco de Santiago*.

## Notas
## Véxase tamén 
### Ligazóns externas 
* 
*
Pornografía infantil

Denomínase **pornografía infantil** toda representación de menores de idade de calquera sexo en condutas sexualmente explícitas. Pode tratarse de representacións visuais, descritivas (por exemplo en ficción) ou mesmo sonoras. O acceso a contidos pornográficos en xeral evolucionou segundo evolucionaron os distintos medios; literatura, fotografía, vídeo, cinema, DVD, debuxos de animación ou a propia Internet. Internet permitiu detectar e perseguir a produtores e distribuidores de contidos ilegais que durante décadas operaran impunemente, pero tamén facilitou enormemente o acceso a este tipo de pornografía.

O NCMEC (National Center for Missing & Exploited Children) estima que ao redor do 20% de toda a pornografía en Internet contén imaxes de nenos.

## Véxase tamén 
### Ligazóns externas 
* *Pornografía infantil e Internet*
Antinomia

**Antinomia**, que provén do do grego (*anti* é *contra*, e *nomos* é *lei*) é un termo empregado na lóxica e a epistemoloxía que, en sentido laxo, significa paradoxo ou contradición irresolúbel.

## Historia e características 
Immanuel Kant cría que cando a razón pasa a experiencia posíbel, a miúdo cae en varias antinomias, é dicir, perspectivas igualmente racionais pero contraditorias. Aquí, a razón non cumpre a función de estabelecer as verdades racionais porque pasa a experiencia posíbel e vólvese transcendente. Por exemplo, Kant pensaba que se podía razoar a partir da suposición de que o mundo tiña comezo no tempo á conclusión de que non o tiña, e viceversa. Isto forma parte do programa crítico de Kant para determinar os límites da ciencia e da investigación filosófica.

De feito, as antinomias non subliñan as limitacións dos alcances do razoamento lóxico, como a miúdo se cre. Isto débese a que a conclusión de que hai unha limitación derívase (supostamente) da antinomia por razoamento lóxico; por tanto, toda limitación da validez do razoamento lóxico impón unha limitación á conclusión de que o razoamento lóxico ten unha limitación.

En resumo, en canto á validez do razoamento lóxico na súa totalidade, as antinomias íllanse soas; son como descontinuidades dispersas dentro do campo da lóxica, incapaces de pór nada en dúbida, agás a si mesmas.

## Véxase tamén 
### Ligazóns externas 
* *Antinomy of pure reason*
Duplicatus

miniatura|200px|Altocumulus duplicatus undulatus
**Duplicatus** é unha variedade de nubes caracterizadas pola súa aparición en fileiras ou ringleiras máis ou menos paralelas, dando a sensación de que se atopan duplicadas ou repetidas.

Está presente nos xéneros cirrus, cirrostratus, altocumulus, altostratus e stratocumulus.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Gnoseoloxía

A **gnoseoloxía** (do grego γνωσις *gnosis* 'coñecemento' ou 'facultade de coñecer' e λόγος *logos* 'razoamento' ou 'discurso') é unha rama da filosofía que estuda a natureza, a orixe e o alcance do coñecemento.

## Historia e características 
A gnoseoloxía non estuda os coñecementos particulares, como poden ser o coñecemento da física, da matemática ou dos arredores inmediatos, senón o coñecemento en xeral, aínda que pode falar sobre os límites e o fundamento doutros coñecementos particulares; por exemplo, ao dilucidar que valor ten unha "medida" usada pola física.

Os problemas en torno ao coñecemento son centrais na filosofía e a súa consideración iníciase coa filosofía mesma, especialmente con Platón, en especial no seu diálogo titulado Teeteto. Practicamente todos os grandes filósofos contribuíron á gnoseoloxía.

## Véxase tamén 
### Outros artigos 
* Teoría do coñecemento

### Ligazóns externas 
* Epistemoloxía da complexidade
Castro do Valebo

O **castro de Valebo**, tamén chamado **O Outeiro**, é un castro situado na parroquia de Castrelo de Miño, no concello ourensán de Castrelo de Miño.

## Morfoloxía 
Consta dun recinto fortificado sen estruturas visibles na actualidade. En superficie atópanse restos de cerámica común castrexo-romana. O lugar de asentamento alcanzaría unhas medidas aproximadas de 250 metros de norte a sur e 125 de leste para oeste, e tería en planta unha forma ovalada. Nos lados norte, leste e oeste a pendente do terreo é bastante acusada.

## Arqueoloxía 
Non se ten noticia de que se realizasen campañas arqueolóxicas.

## Véxase tamén 
### Outros artigos 
* Castro
* Cultura castrexa
* Castros da provincia de Ourense

### Ligazóns externas 
* Catálogo. PXOM de Castrelo de Miño. Outubro do 2009.
Castro do Castrelo

O **castro do Castrelo** é un castro situado na parroquia de Castrelo de Miño, no concello ourensán de Castrelo de Miño.

## Morfoloxía 
Consta dun recinto fortificado sobre o cal foron construídos na Idade Media unha torre e un mosteiro que posteriormente foi desmantelado. A actual igrexa, de orixe románica, moi probablemente ocupou o lugar desta necrópole medieval.

Debido á presenza da igrexa e do propio núcleo de Santa María, o castro atópase moi alterado.

## Arqueoloxía 
Non se ten noticia de que se realizasen campañas arqueolóxicas.

## Véxase tamén 
### Outros artigos 
* Cultura castrexa
* Castros da provincia de Ourense

### Ligazóns externas 
* Catálogo. PXOM de Castrelo de Miño. Outubro do 2009.
Translucidus

miniatura|200px|Altostratus translucidus
**Translucidus** é unha variedade de nubes caracterizadas pola súa transparencia, de xeito que a través delas se pode localizar completa, ou case completamente, a posición do sol ou da lúa.

Está presente nos xéneros altocumulus, altostratus, stratus e stratocumulus.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Amílcar Boscán

**Amílcar Boscán**, nado en Maracaibo o 17 de maio de 1960, é un cantante venezolano de música salsa. É un compositor prolífico. Gravou, profesionalmente, máis de 150 obras musicais. Nos últimos 20 anos, foi o escritor máis usado polo mestre da salsa Willie Colón, para quen compuxo ao redor de 18 temas.

## Discografía 
* *Amilcar Boscán* (1986)
* *Solamente Amilcar* (1989)
* *Realidades* (1991)
* *Durando* (1993)
* *El Caribe en NY* (1994)
* *Todo Es Relativo* (1998)

## Véxase tamén 
### Ligazóns externas 
* Tema *Amame*, de Boscán.
Castro de Santa Lucía

O **castro de Santa Lucía** é un castro situado na parroquia de Castrelo de Miño, no concello ourensán de Castrelo de Miño.

## Morfoloxía 
Consta dun recinto fortificado situado no lugar de Freás. Trátase dun castro romanizado. No cumio ten unha croa, que ten unhas dimensións de 75 metros no eixo nordeste-suroeste e 50 no eixo sueste-nordeste. Completando o conxunto hai unha plataforma de forma ovalada que mide uns 175 metros no seu eixo maior e uns 125 no menor.

Polos lados norte, noroeste e suroeste presenta unha pronunciada pendente. Polo lado sueste aprécianse os
vestixios dun posible foso, sobre o cal se construíu hai pouco o camiño que leva ata o castro.

## Arqueoloxía 
Non se ten noticia de que se realizasen campañas arqueolóxicas.

## Véxase tamén 
### Outros artigos 
* Castro
* Cultura castrexa
* Castros da provincia de Ourense

### Ligazóns externas 
* Catálogo. PXOM de Castrelo de Miño. Outubro do 2009.
Perlucidus

miniatura|200px|Altocumulus stratiformis perlucidus
**Perlucidus** é unha variedade de nubes caracterizadas por apareceren en extensas manchas, capas ou campos claramente marcados, deixando ver a través delas a luz do sol ou da lúa, pero non permitindo distinguir tan claramente a súa posición coma no caso das nubes da variedade translucidus.

Está presente nos xéneros altocumulus e stratocumulus.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Marc Anthony

miniatura|dereita

**Marco Antonio Muñíz Ruiz Rivera**, máis coñecido como **Marc Anthony**, nado en Nova York o 16 de setembro de 1968, é un cantante estadounidense de ascendencia portorriqueña.

As súas cancións van desde salsa, pasando polo bolero e sobre todo o pop. Deu o salto internacional grazas a Paul Simon, a quen considera o seu mestre e mentor, quen o elixiu entre miles de candidatos para ser o protagonista da súa obra "The Coconut".

## Discografía 
* *When The Night Is Over* (1991)
* *Otra Nota* (1993)
* *Todo A Su Tiempo* (1995)
* *Contra La Corriente* (1997)
* *Marc Anthony* (1999)
* *Libre]* (2001)
* *Mended* (2002)
* *Amar sin mentiras* (2004)
* *Valió la pena* (2004)
* *El Cantante* (2007)
* *Íconos* (2010)

## Véxase tamén 
### Ligazóns externas 
* Sitio Oficial
Castro de Condomiñas

O **castro de Condomiñas** é un castro situado na parroquia de Santo André de Boimente, no concello lugués de Viveiro.

## Morfoloxía 
Consta dun recinto fortificado situado no cumio dun monte. Consta dun recinto principal de forma sensiblemente circular duns 140 metros de diámetro. Está rodeado por unha muralla en desigual estado de conservación, agás na zona sur, onde está totalmente arrasada. Polo nordeste, ademais do desnivel natural, presenta un foxo defensivo. Na zona sur, a pesar de estar moi alterado, conserva un antecastro ao sur.

## Arqueoloxía 
Non se ten noticia de que se realizasen campañas arqueolóxicas.

## Véxase tamén 
### Outros artigos 
* Cultura castrexa
* Castros da provincia de Lugo
### Ligazóns externas 
* Catálogo. PXOM de Viveiro. Setembro do 2010.
Senadores de España por designación real

Coñécense como **senadores por designación real** as 41 persoas da elite intelectual, militar e política de España que foron escollidas polo rei Xoán Carlos I como senadores en 1977.

## Contexto
O Senado de España fora abolido como cámara lexislativa en 1931, pero o proceso de Transición democrática en España xerara a expectativa dunha Cámara de representación territorial. Nas Eleccións lexislativas de 1977 escolléronse senadores, pero unha cantidade deles —equivalente aproximadamente á quinta parte— foron nomeados directamente polo daquela rei de España Xoán Carlos I.

A designación real só tivo efecto ata 1979, cando tiveron lugar as primeiras eleccións postconstitucionais.

## Lista de senadores

* Fernando Abril Martorell
* Luis de Angulo
* Juan de Arespacochaga
* Justino de Azcárate
* Gloria Begué
* Jaime Carvajal y Urquijo
* Camilo José Cela
* Luis Díez-Alegría
* Alfonso Escámez
* Torcuato Fernández-Miranda
* Enrique Fuentes Quintana
* Marcial Gamboa Sánchez-Barcáiztegui
* Ignacio García López
* Domingo García-Sabell
* Antonio González González
* Julio Gutiérrez Rubio
* Antonio Hernández Gil
* Belén Landaburu
* Landelino Lavilla
* Guillermo Luca de Tena
* Julián Marías
* Rodolfo Martín Villa
* Luis Olarra
* Carlos Ollero
* Marcelino Oreja
* José Ortega Spottorno
* Alfonso Osorio
* Antonio Pedrol Rius
* Manuel de Prado y Colón de Carvajal
* Miguel Primo de Rivera y Urquijo
* Andrés Ribera Rovira
* Martí de Riquer
* Ángel Salas Larrázabal
* José Luis Sampedro
* Luis Sánchez Agesta
* Víctor de la Serna
* Maurici Serrahima
* Valentín Silva
* Josep María Socías
* Juan Ignacio de Uría
* Fermín Zelada de Andrés

A maior parte destes senadores procedían das elites dominantes no réxime franquista, aínda que se observaba un interese por incluír persoas máis novas e renovadoras. Estes senadores agrupáronse inicialmente en dous grandes colectivos independentes: os senadores da Agrupación Independente, máis moderados, entre os que se atopaban os galegos Camilo José Cela e Domingo García Sabell, e os senadores Independentes, máis próximos ao réxime franquista, entre os que se atopaba o militar. Algúns máis incorporáronse ao grupo da Unión de Centro Democrático, e os restantes repartíronse entre o Grupo Mixto, coma o ferrolán Marcial Gamboa, e entre as minorías de parlamentarios cataláns e vascos.

## Véxase tamén 
### Outros artigos 
* Lista de senadores galegos desde a Transición
O ubre da vaca na cultura popular galega

miniatura|dereita|Ubre dunha vaca.

Non é pouca a presenza do **ubre na cultura popular galega**, maiormente o ubre da vaca, como era de esperar. Nomes populares que recibe en Galicia o ubre son os de *cocho* ou *remollo*. O xénero feminino, por influxo do castelán, tamén está moi estendido nos falantes.

Os tetos tamén reciben o nome popular de *tetas* e, no léxico das adiviñas, os de *correfontes*, *cichafontes*, *manafontes* ou *mexafontes*.

## Refraneiro 
* *Á vaca alugada enxóitanlle os tetos*. 
* *Á vaca emprestada, os tetos se lle secan*. 
* *A vaca, canto máis se munxe, máis grande ten o teto*. 
* *A vaca, canto máis se muxe, máis grandes ten os tetos*. 
* *A vaca, ó tocarlle na ubre, leite dá*. 
* *A vaca, para ser leiteira, ha de ter ubre larga, os cornos aguzados e os fuciños achatados*.
* *A vaca, para ser leiteira, ten que ter o teto longo, corna aguzada e fuciño mocho*. 
* *A vaca, pra ser leiteira, ha de ter ubre larga, os cornos afilados e o fociño achatado*. 
* *As vacas de Cancelada, muito ubre e pouca canada*.
* *As vacas de Ponferrada, moito ubre e pouca canada*. 
* *Canto máis se munxe a vaca, máis os tetos se lle agrandan*. 
* *Canto máis se munxe a vaca, máis remollo saca*. 
* *Canto máis se munxe a vaca, máis se lle aguza a teta*. 
* *Canto máis se munxe a vaca, o teto máis se lle agranda*. 
* *Inda máis se muxe a vaca, máis teto saca*. 
* *Nin vaca de moito ubre nin home de moito fume*. 
* *Os de Lubre, toman o leite da ubre*. 
* *Vaca alugada, tetos enxoitos*.
* *Vaca de Cancelada, moito ubre e pouca canada*. 
* *Vaca de Ponferrada, moito ubre e pouca canada*.
## Véxase tamén 
### Outros artigos 
* Refraneiro galego da vaca
O Castro, Castrelo de Miño

**O Castro** é un castro situado na parroquia de Castrelo de Miño, no concello ourensán de Castrelo de Miño.

## Morfoloxía 
Consta dun recinto fortificado único de forma lixeiramente oval. Ten unhas medidas aproximadas de 140 metros no eixo noroeste-sueste e 100 metros no eixo norte-sur. Na superficie aparecen espallados restos de cerámica común romana ou castrexa, ademais dalgún anaco de tella romana.

## Arqueoloxía 
Non se ten noticia de que se realizasen campañas arqueolóxicas.

## Véxase tamén 
### Outros artigos 
* Castro
* Cultura castrexa
* Castros da provincia de Ourense

### Ligazóns externas 
* Catálogo. PXOM de Castrelo de Miño. Outubro do 2009.
Roberto Blades

**Roberto Blades Bellido de Luna**, nado na Cidade de Panamá, é un cantante panameño que desenvolveu a maior parte da súa carreira nos Estados Unidos. É irmán do célebre cantante de salsa Rubén Blades. O panameño Roberto Blades entrou na música despois de botar a perder o seu plan de unirse á forza Aérea da EUA. En 1981, con sede en Miami, os músicos sumáronse a el para formar unha orquestra tropical chamada La Inmensidad. As súas cancións máis populares son "Lágrimas", "Señora", "María", "Detalles", "Poquita Fe", "Flor Dormida" ou "Ya No Regreso Contigo".

## Véxase tamén 
### Ligazóns externas 
* Roberto Blades
Luis de Angulo

**Luis de Angulo Montes**, nado en Granada o 1 de xuño de 1911 e finado na mesma cidade o 26 de setembro de 2001, foi un avogado e político español.

## Traxectoria
Procurador en Cortes durante o réxime franquista en representación dos colexios de avogados de España dende a década de 1960, foi designado polo rei Xoán Carlos como senador. Na cámara alta, integrouse no grupo de senadores da UCD. Nomeado Director xeral de Xustiza no ministerio de Landelino Lavilla, non se presentou ás eleccións de 1979, e foi destituído uns meses despois.

Foi tamén decano do colexio de Avogados de Granada durante as últimas décadas do século XX.
Luxo Jr.

***Luxo Jr.*** é o primeiro filme producido por Pixar Animation Studios en 1986, despois de se converter nun estudio cinematográfico independente. Trátase dunha curtametraxe de animación por ordenador que pretendeu demostrar as capacidades de produción da compañía. Tamén é, ademais, a primeira curta de Pixar estreada xunto a un dos seus filmes.

A curtametraxe é a orixe da pequena lámpada de escritorio saltarina que máis tarde sería o logo corporativo de Pixar.

## Sinopse 
Os únicos personaxes son dúas lámpadas de escritorio Anglepoise con brazos articulados, unha grande e outra pequena, inspiradas por unha da marca Luxo que John Lasseter tiña no seu escritorio.

Luxo Jr. xoga cunha pequena bóla de goma, empurrándoa e balanceándose sobre ela. Entrementres, Luxo olla as falcatruadas da pequena lámpada. Finalmente, a bóla desínflase cando Luxo Jr. salta sobre ela; Luxo rifa a Luxo Jr., pero o pequeno atopa unha bóla aínda máis grande, coa que segue a xogar.

## Notas 
## Véxase tamén 
### Ligazóns externas 
* Sitio web oficial  
* *Luxo Jr.* na IMDb 
* *Luxo Jr.* na Big Cartoon DataBase
Virga

[miniatura|200px|Virga pendurando dun [nimbostratus. Neste xénero de nubes a virga é un trazo suplementario moi pouco habitual]]
A **virga** é un trazo suplementario das nubes, consistente en ronseis de precipitación que se desprenden da súa zona inferior e non acadan a superficie da terra. Isto é debido a que a chuvia ou a neve que delas se desprende se evapora antes de chegar ao chan en presenza dunha capa de aire moi seco situada inmediatamente por embaixo da base da nube.

A cor da virga vai depender do tipo de precipitación, indo do gris escuro (chuvia) ao branco (neve). Este particular fenómeno adoita suceder con nubes dos xéneros altocumulus ou altostratus. Mais raramente se pode observar con calquera outro tipo de nube que dea lugar a precipitación

## Véxase tamén 
### Bibliografía 
* Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas 
* Atlas fotográfico de nubes
Robert Curl

**Robert Floyd Curl**, nado en Alice, Texas o 23 de agosto de 1933 e finado en Houston o 3 de xullo de 2022, foi un químico e profesor universitario estadounidense galardoado co Premio Nobel de Química do ano 1996.

## Traxectoria 
Estudou química na Universidade de Rice de Houston, onde se graduou en 1954, e posteriormente realizou o doutoramento en 1957 na Universidade de Berkeley en California. A partir de 1960 foi profesor de química na Universidade de Rice, onde foi profesor emérito.

## Investigacións científicas 
Interesado na química inorgánica no laboratorio de química da Universidade de Rice, e á beira de Richard Errett Smalley, realizou investigacións acerca dos átomos de carbono, conseguindo en 1988 a síntese química do fulereno. Esta é unha estrutura esférica formada por dous átomos de carbono e é a terceira forma máis estable do carbono despois do diamante e o grafito.

En 1996 foi galardoado, xunto a Richard Errett Smalley e o británico Harold Walter Kroto, co Premio Nobel de Química *polo descubrimento dos fulerenos*.

Curl investigou tamén os procesos sobre fisicoquímica sobre o ADN do xenoma así como a súa secuenciación, desenvolvendo instrumentos de raios infravermellos para seguir o rastro cuántico na secuenciación.

## Notas 
## Véxase tamén 
### Ligazóns externas 
* Páxina do Instituto Nobel, Premio Nobel de Química 1996 
* Autobiografía na páxina do Instituto Nobel 1996 
* Robert Curl en Biografías y vidas
* Perfil de Robert Curl en NNDB
Víctor Espasandín

**Víctor Manuel Espasandín Facal**, nado en Santa Comba, A Coruña, o 16 de marzo de 1985, coñecido deportivamente como **Espasandín** é un futbolista español, que actúa como defensa no AC Omonia da Primeira División Chipriota.

## Historial 
Espasandín formouse nas categorías inferiores do SD Compostela, onde militou até categoría xuvenil. Entón fichouno o Real Valladolid, militando no seu equipo filial, o Valladolid B, onde tivo un alto rendemento, o que lle levou a ser convocado polo primeiro equipo. A tempada 2006/07 foi cedido á SD Ponferradina para xogar en Segunda División.

O verán de 2007, o Valladolid traspasouno ao FC Barcelona, que o incorporou ao seu segundo equipo, o Barcelona B, adestrado por Pep Guardiola, e que logrou o ascenso a Segunda División B.

O 9 de febreiro de 2008 foi convocado por primeira vez polo primeiro equipo do FC Barcelona por Frank Rijkaard para a disputa do encontro de Liga de Primeira División contra o Sevilla FC, aínda que non chegou a xogar.

Durante o verán de 2009 foi un dos 11 xogadores do filial elixidos por Guardiola para realizar a pretemporada en Londres co primeiro equipo.

Ao finalizar o seu contrato co equipo barcelonés, o 30 de xuño de 2010, fichou polo AC Omonia, campión da Primeira División de Chipre.

## Notas
Canelita Medina

**Rogelia Medina Romero**, nada en La Guaira o 6 de marzo de 1939, e finada o 4 de xullo de 2023, foi unha artista musical venezolana coñecida como **Canelita Medina**, que destacou cantando o son montuno. Entrou na música por medio dun programa radiofónico de talentos en Radio Continente. Logrou ao cabo dun tempo acadar un certo éxito nacional e internacional. Recibiu diversos premios e recoñecementos.

## Discografía 
## Véxase tamén 
### Outros artigos 
* son montuno.

### Ligazóns externas 
* Páxina web oficial 
* Páxina do Facebook 
* Canle do YouTube
Bobby Cruz

**Bobby Cruz**, nado en Hormigueros o 1 de febreiro de 1937 é un cantante portorriqueño de salsa e un pastor evanxélico.

## Traxectoria 
En Nova York, no ano 1964, atopou un cómplice, o seu veciño e amigo Richie Ray, con quen conformou a orquestra Richie Ray e Bobby Cruz. No 1965 logran o seu primeiro éxito profesional: "Comején". A forza deste tema empezou en Nova York e estendeuse a toda América Latina. O público mostrou grande aceptación por esa música alegre dunha combinación entre mambo, guaguancó, cha cha cha, pachanga, son montuno, guajira, jazz, e música clásica.

Entre 1964 e 1974, a vinculación de Richie Ray e Bobby Cruz converteuse nun dos dúos máis populares de salsa no mundo. Ray e Cruz teñen unha considerábel influencia no mundo da música latina, e están considerados entre os mellores intérpretes e expoñentes da salsa.

## Véxase tamén 
### Ligazóns externas 
* Páxina oficial
Castro de Altamira, Brión

O **castro de Altamira** é un castro situado na parroquia de Brión, no concello coruñés de Brión. Este foi o lugar no que logo se construíron as Torres de Altamira.

## Morfoloxía 
Consta dun recinto fortificado no que é moi difícil afirmar con seguridade cales das estruturas visibles son da Idade de Ferro, dadas as modificacións realizadas en época posterior. Na Idade Media foi erguida sobre a súa croa unha fortaleza da que hoxe quedan as ruínas, reutilizando parte das defensas castrexas: esta fortaleza recibe habitualmente o nome de Torres de Altamira. No flanco norte consérvase parte dos antigos parapetos defensivos, no lugar no que foi aberto un camiño para dar acceso ao recinto.

A súa localización ten lugar sobre un couto elevado que ten boas condicións naturais defensivas. Dous regatos rodean o recinto.

miniatura|right|Imaxe do camiño de acceso entre as defensas do castro

## Arqueoloxía 
Non se ten noticia de que se teñan realizado campañas arqueolóxicas.

## Véxase tamén 
### Outros artigos 
* Castro
* Cultura castrexa
* Castros da provincia da Coruña

### Ligazóns externas 
* Catálogo de bens culturais. PXOM de Brión. Xuño do 2003.
Mamma

miniatura|200px|Cumulonimbus mammatus
A **mamma** ou **mammatus** é un trazo suplementario das nubes, consistente en protuberancias case simétricas pendentes da superficie inferior dunha nube que toman o apecto de mamas. Débense a un proceso convectivo, pero en sentido inverso, ao existir unha zona máis fresca e húmida na parte superior da nube que descende e aire relativamente quente por embaixo dela que ascende.

Adoitan estar presentes sobre todo no xénero cumulonimbus, aínda que nalgunhas ocasións poden aparecer noutros xéneros.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Diamantes de sangue

[miniatura|Buscador de diamantes en [Serra Leoa.]]
Os **diamantes de sangue** ou **diamantes de guerra** son aqueles diamantes obtidos nunha zona de guerra, mediante o uso de escravos ou persoas en réxime de semiescravitude. Usualmente asócianse cos que financiaban os conflitos que tiveron lugar a mediados dos anos 90 e a comezos da primeira década do terceiro milenio en África Occidental.

Nalgúns casos, as Nacións Unidas sancionaron a exportación destes diamantes, argumentando que financian exércitos enfrontados a gobernos legais ou ben involucrados en graves violacións dos Dereitos humanos prolongando desta forma os conflitos. En concreto, sinalábase á UNITA de Angola e ó Revolutionary United Front de Serra Leoa como provedores de diamantes de guerra. Nestes casos, usualmente son vendidos no mercado negro.

## Cultura popular 
En 2006 estreouse o filme *Diamante de sangue*, no cal se fai un relato sobre o xeito no que as grandes multinacionais explotadoras de diamantes os adquiren no mercado ilegal e como manipulan o mercado legal e os seus prezos. Pola súa banda, a canle History Channel difundiu un documental chamado *Diamantes de sangue*, sobre o negocio dos Diamantes de Conflito e como lograron erradicar isto nos países de América.

## Véxase tamén 
### Ligazóns externas 
* Postura da ONU
* Informe dos diamantes en Angola
Issac Delgado

**Issac Felipe Delgado Ramírez**, coñecido como **Issac Delgado**, nado na Habana o 11 de setembro de 1962, é un cantante de salsa de Cuba.

## Traxectoria 
En 1983 comezou a súa carreira profesional chegando a ser un dos membros da Orquestra de Pancho Alonso. Empezou a viaxar polo mundo coa orquestra e gravou o seu primeiro disco compacto. En 1987 converteuse no vocalista de "Galaxia" e gravou o seu segundo CD. Un ano despois lidera o grupo "NG La Banda" como vocalista. Con este grupo consegue unha gran fama. Con esta banda gravou tres CD e foi galardoado co premio EGREM 1990-1991.

O seu último álbum foi lanzado en maio de 2007. Agora vive en Tampa, Florida.

## Véxase tamén 
### Ligazóns externas 
*Myspace do artista
Nic Dalton

**Nic Dalton**, nado en Camberra o 14 de novembro de 1964, é un músico australiano, coñecido por ser baixista da banda estadounidense de rock alternativo The Lemonheads no momento máis alto de popularidade. En Australia leva o selo Half A Cow, e foi membro durante moito tempo dos grupos Sneeze e Godstar con Tom Morgan, ademais de tocar en Ratcat e The Hummingbirds.

## Traxectoria 
Dalton comezou a interesarse pola música durante a súa adolescencia. Mentres vivía en Camberra tocou nos grupos Girls With Money, Get Set Go e The Plunderers, esta última formouse nesa cidade, pero trasladouse a Sydney en 1985, onde realizaron concertos e editaron material co nome Hippy Dribble and Captain Denim.

No ano 1989, Dalton fundou o selo Half A Cow, e abriu unha tenda de disco e libros en Sydney. No ano seguinte, Robyn St. Clare, baixista de The Hummingbirds deixou a banda durante o seu embarazo, e Dalton ocupou o seu posto durante unha xira por Australia como abreconcertos da banda estadounidense The Lemonheads. Evan Dando, o vocalista de The Lemonheads, fíxose amigo de Dalton e do seu compañeiro de banda en Sneeze Tom Morgan. Colaboraron xuntos musicalmente e o resultado do traballo de composición de Dando e Morgan sería o álbum ''It's a Shame about Ray*, editado en 1992.

### The Lemonheads 
*It's a Shame About Ray* contou con Juliana Hatfield no baixo e nos coros xa que Dalton non puido chegar aos Estados Unidos para a súa gravación, e cando Hatfield se centrou na súa carreira en solitario Dando convidou a Dalton a unirse á banda como baixista. Dalton accedeu a pesar de estar neses momentos en Sneeze e Godstar.

Dalton tocou con The Lemonheads durante dous anos e medio, e gravou o álbum *Come on Feel the Lemonheads'' de 1993. Co-escribiu a canción "Dawn Can't Decide" con Dando, e o resto dos temas poron compostos por Dando e Tom Morgan, agás o sinxelo "Into Your Arms", feito por Robyn St. Clare.

Despois de realizar a xira de promoción deste álbum Dalton deixou a banda e regresou a Australia. Dalton insistiu en que non había problemas entre el e Dando, e que regresaba porque botaba de menos á súa familia e aos seus amigos. Nic ensaiou con Dando e Murph, o batería de Dinosaur Jr., para a gravación de *Car Button Cloth*, editado en 1996, pero finalmente decidiu a invitación de quedar na banda.

Dalton tocou o baixo para Evan Dando durante a súa xira do 2003 por Australia, pero enfermou gravemente despois dun concerto en Melbourne, polo que aí finalizou a súa xira co seu vello compañeiro.
Cano Estremera

**Carlos Enrique Estremera Colón**, máis coñecido como **Cano Estremera**, nado en Santurce o 2 de setembro de 1958 e finado en San Xoán o 28 de outubro de 2020, foi un cantante de salsa de orixe portorriqueña.

## Traxectoria 
Motivado polo seu dous pais a estudar música, empezou cantando himnos relixiosos. Comezou no mundo profesional como percusionista cun grupo de músicos que se formou no barrio obreiro de Santurce. Un ano máis tarde, foi vocalista do grupo folclórico Los Pleneros del Quinto Olivo, que se dedicaban ao xénero da plena. A súa maior oportunidade chegou a unirse á Orquestra Mulenze 76, que tiña un contrato exclusivo con Fania Records.

## Discografía 
**Puerto Rican Maestra, La Historia de la Salsa* (2003)
**Opera Ecuajey Vol.1* (2002)
**Sonora Ponceña 45 Años* (1999)
**Diferente* (1999)
**Encuentro Histórico* (1998)
**Punto y Aparte* (1996)
**Cambio de Sentido* (1994)
**Éxitos del dueño del Soneo* (1991)
**Dueño del Soneo, Vol.2* (1990)
**Dueño del Soneo, Vol.1* (1989)
*''Salvaje '88* (1988)
**El Niño De Oro* (1986)
**Cano Estremera con la Orquesta Bobby Valentín, en Acción* (1984)
**Brujería, Bobby Valentín* (1983)
**Bobby Valentín presenta a Cano Estremera* (1982)
**Siempre en Forma* (1981)
**Bobby Valentín* (1980)
**Bobby Valentín, El Gato* (1979)
**Bobby Valentín presenta al Cano Estremera, La Boda de Ella'' (1978)

## Notas 
## Véxase tamén 
### Ligazóns externas 
* Tema "Ámame en cámara lenta"
Edwin Rivera

**Edwin Rivera**, nado en Santurce o 14 de outubro de 1970, é un cantante portorriqueño de salsa.

## Discografía 
* *Dame Un Día Más* (1993)
* *Contigo* (1994)
* *Baby Baby Baby* (1995)
* *Nada Es Igual* (1997)
* *Edwin* - (1999) 
* *Reecuentro: Sus Grandes Éxitos* (1999)
* *Vuelve* - (2000) 
* *Todo Edwin* - (2003) 
* *Te Ofrezco Lo Mejor De Mí* - (2004) 
* *Con Más Fuerza* - (2007)

## Véxase tamén 
### Ligazóns externas 
* http://www.letrasacanciones.com/9556/edwin-rivera.html  Letras de cancións de Edwin Rivera]
Pileus

miniatura|200px|Cumulonimbus con pileus na súa parte superior
O **pileus** ou **píleo** é un trazo suplementario das nubes, consistente nunha nube accesoria en forma de pucha, situada na parte superior doutra nube. A miúdo se observan varios pileus superpostos.

A súa formación débese ao rápido ascenso das fortes correntes convectivas en días particularmente inestables, que atravesan as finas capas húmidas e estables que atopan ao seu paso intercaladas na zona superior da troposfera. Estas son literalmente atropeladas polas que soben, arrefriándose e condensándose a xeito de pucha, capuchón ou bonete.

Son exclusivos dos xéneros cumulus e cumulonimbus.

## Véxase tamén 
### Bibliografía 
* Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas 
* Atlas fotográfico de nubes
Castro de Bemil

O **castro de Bemil** é un castro situado na parroquia de Bastavales, no concello coruñés de Brión.

## Morfoloxía 
Consta dun recinto fortificado emprazado nun pequeno couto de 120 metros de altura que constitúe a parte final dunha aba montañosa con acusadas pendentes cara ao val de Bastavales. Nas vertentes de menor altitude atópase un sistema fortificado máis elevado. O castro consta dun único recinto ovalado, protexido por un parapeto que rodea a croa. As dimensións dos muros defensivos son máis acusadas pola banda este, cuns 85 metros no eixo norte-sur e uns 90 no leste-oeste.

## Arqueoloxía 
Non se ten noticia de que se realizasen campañas arqueolóxicas.

## Véxase tamén 
### Outros artigos 
* Castro
* Cultura castrexa
* Castros da provincia da Coruña

### Ligazóns externas 
* Catálogo de bens culturais. PXOM de Brión. Xuño do 2003.
Roberto Faz

**Roberto Faz**, nado en 1914 en Regla e finado o 26 de abril de 1966 na Habana, foi un percusionista e cantante cubano de música caribeña. De voz sonera con agudo timbre foi un intérprete de diversos xéneros de música tropical como guarachas boleros e danzóns.

## Véxase tamén 
### Ligazóns externas 
* Biografía  
* Roberto Faz nun vídeo de Youtube
Juan de Arespacochaga

**Juan de Arespacochaga y de Felipe**, nado en Madrid o 27 de xaneiro de 1920 e finado na mesma cidade o 1 de outubro de 1999 foi un enxeñeiro e político español

## Traxectoria 
Naceu en Madrid, no seo dunha familia oriúnda de Biscaia. Era doutor enxeñeiro de Camiños, Canles e Portos pola Escola de Madrid.

En 1949 incorporouse aos Servizos Hidráulicos do Estado, onde dirixiu as obras da presa de El Vado, na Provincia de Guadalaxara, para o abastecemento de auga a Madrid. En 1958 xa era xefe do gabinete de Estudos Hidráulicos do Ministerio de Obras Públicas. Posteriormente foi nomeado director xeral de Promoción do Turismo e presidente da Empresa Nacional de Turismo de España. En 1971 foi designado procurador nas Cortes franquistas en representación das grandes cidades españolas. En 1976 é ademais nomeado alcalde de Madrid en substitución de Miguel Ángel García-Lomas Mata.

Sendo alcalde, foi ademais designado polo rei Xoán Carlos I como senador, onde se integrou no grupo mixto. Afiliouse a Reforma Democrática, formación que posteriormente se integrou en Alianza Popular, foi relevado da alcaldía en 1978 e substituído por José Luis Álvarez. Non se presentou ás eleccións de 1979 ao Senado, pero si en 1982, cando foi elixido senador pola coalición AP-PDP. Voceiro do Grupo Parlamentario Popular do Senado, en 1983 foi designado membro da delegación parlamentaria española no Consello de Europa. Presidente do consello político de Alianza Popular, e situado no seu sector máis conservador, foi reelixido senador por Madrid en 1986.

Publicou *Galicia, esa península*. Editora Nacional, Colección Ateneo, 1967.
James Cosmo

**James Cosmo**, nado o 24 de maio de 1948 en Clydebank, Escocia, é un actor escocés, con numerosas participacións en cine e televisión dende finais da década de 1960. Cosmo é fillo do tamén actor James Copeland.
## Traxectoria
Foi un elemento básico da televisión británica, aparecendo en centos de programas de televisión, forxando unha imaxe de "tipo duro". Acadou sona a nivel internacional polos seus papeis de Angus MacLeod en *Highlander*, Campbell en *Braveheart* e como Papá Noel na adaptación de *The Chronicles of Narnia: The Lion, the Witch and the Wardrobe*.
## Vida persoal
Está casado e ten dous fillos.

## Filmografía
**A batalla de Inglaterra* - 1969
**The Virgin Soldiers* - 1969
* *Assault* (1971)
**Highlander* - 1986
**Stormy Monday* - 1988
**Braveheart* - 1995
**Trainspotting* - 1996
**Emma* - 1996
**To End All Wars* - 2001
**Once Upon a Time in the Midlands* - 2002
**The Reckoning* - 2003
**Troia* - 2004
**The Adventures of Greyfriars Bobby* - 2005
**The Chronicles of Narnia: The Lion, the Witch and the Wardrobe* - 2005
**The Last Legion* - 2007
**The Seeker: The Dark is Rising* - 2007
**Free Jimmy* - 2008
**2081* - 2009

## Véxase tamén
Fania Records

**Fania Records** é un selo discográfico con sede en Nova York, fundado polo músico de orixe dominicana Johnny Pacheco e mais polo avogado Jerry Masucci en 1964. Esta discográfica é coñecida pola súa promoción da chamada música salsa. Fania lanzou a carreira de moitas estrelas deste xénero musical e é a artífice da Fania All Stars, referente absoluto desta música.
Castro de Forxán

O **castro de Forxán** é un castro situado na parroquia de Viceso, no concello coruñés de Brión.

## Morfoloxía 
Consta dun recinto fortificado oblongo e de forma oval no eixo nordeste-suroeste, situado á marxe do río Tambre. Os desniveis son máis acusados na banda norte que no poñente, mentres que polo nordeste, ó pé duns terrapléns exteriores moi acusados, as defensas están moi deterioradas. O parapeto presenta unha altura no seu nivel
interior de 2,5 metros e ten uns 3 metros de espesor. O outeiro no que está o recinto ten un cumio plano e circular situado a uns 190 metros sobre o nivel do mar.

As dimensións do recinto son duns 90 metros no eixo norte-sur e duns 70 no eixo este-oeste.

## Conservación 
O recinto está cuberto de piñeiros, toxos e xestas, así como abundante matogueira. O seu parapeto defensivo presenta numerosas fendas estruturais.

## Arqueoloxía 
Non se ten noticia de que se realizasen campañas arqueolóxicas.

## Véxase tamén 
### Outros artigos 
* Cultura castrexa
* Castros da provincia da Coruña
### Ligazóns externas 
* Catálogo de bens culturais. PXOM de Brión. Xuño do 2003.
Johnny Pacheco

**Juan Zacarías Pacheco**, artisticamente coñecido como **Johnny Pacheco**, nado en Santiago de los Caballeros o 25 de marzo de 1935 e finado en Teaneck (Nova Jersey) o 15 de febreiro de 2021, foi un músico dominicano de salsa, e unha das figuras máis influentes deste ámbito. É un dos cofundadores do selo Fania.

## Discografía 
* *Caramelo* (1960)
* *Pacheco y su Charanga Vol 1* (1960)
* *Pacheco y su Charanga Vol 2* (1961)
* *Que Suene la Flauta* (1962)
* *Chen Chen, El Suavesito Recuerdo de Arcano* (1963)
* *Las Charangas* (1963) 
* *The Alegre All Stars Vol 1* (1963)
* *Guachinango* (1964)
* *Latin Jam* (1965) 
* ''Pacheco at the N.Y. World's Fair* (1966)
* *Pacheco Te Invita a Bailar* (1967) 
* *Para Gozar Belen* (1967) 
* *Esencia del Guaguanco* (1969)
* *Mi Nuevo Tumbao* (1969)
* *Los Compadres* (1970)
* *Pacheco presenta a Monguito* (1971) 
* *La Perfecta Combinación* (1971)
* *Cañonazo* (1972)
* *Mango, Piña y Marañón* (1972)
* *Pacheco At The New York World's Fair* (1972)
* *Volando Bajito* (1972)
* *Viva África* (1972)
* *Sabor Típico* (1972)
* *By Popular Demand (Por Demanda Popular)* (1972)
* *Tres de Café y Dos de Azúcar* (1973)
* *Viralo al Reves* (1973)
* *Celia & Johnny* (1974)
* *El Maestro* (1975)
* *Tremendo Caché* (1975)
* *Recordando el Ayer* (1976)
* *Esa Prieta* (1977)
* *Llegó Melón* (1977)
* *The Artist* (1977)
* *Los Dos Mosqueteros* (1977)
* *Que Suene la Flauta Vol 2* (1978)
* *Los Distinguidos* (1979)
* *Los Amigos* (1979)
* *Los Dinámicos* (1979)
* *Las Tres Flautas* (1980)
* *Champ* (1980)
* *La Crema* (1980)
* *Sabrosura* (1980)
* *El Zorro de Plata presenta al Flaco de Oro* (1981)
* *De Película* (1982)
* *Fajardo y Pacheco* (1982)
* *De Nuevo los Compadres* (1983)
* *Jicamo* (1985)
* *Salsobita* (1987)
* *Introducing Johnny Pacheco* (1989)
* *Celebracion* (1989)
* *Sima* (1993)
* *Johnny Pacheco* (2000)
* *Early Rhythms'' (2000)

## Notas
## Véxase tamén 
### Ligazóns externas 
* Website oficial
José Alberto "El Canario"

**José Alberto Justiniano Andújar** artisticamente coñecido como **Jośe Alberto "El Canario"** ou simplemente como **"El Canario"**, nado o 22 de decembro de 1958 en Villa Consuelo é un cantante de Salsa da República Dominicana.

## Discografía 
*1983: Tipicamente
*1990: Sueño Contigo ( RMM Records)
*1990: Mis Amores ( RMM Records)
*1991: Dance With Me ( RMM Records)
*1992: Llegó La Hora ( RMM Records)
*1994: De Pueblo & Con Clase ( RMM Records)
*1995: On Time ( RMM Records)
*1997: Back to the Mambo / Tribute to Machito ( RMM Records)
*1998: Mis Mejores Canciones ( RMM Records)
*1999: Herido (Heartbreak) (Ada Global)
*2002: Diferente
*2004: Then & Now (Pina Records)

## Véxase tamén 
### Ligazóns externas 
* Páxina web oficial
Harold Walter Kroto

**Harold Walter Kroto** ou **Harold Krotoschiner**, nado o 7 de outubro de 1939 en Wisbech (Inglaterra) e finado o 30 de abril de 2016, foi un químico e profesor universitario inglés galardoado co Premio Nobel de Química do ano 1996.

## Traxectoria 
Naceu nunha familia de inmigrantes xudeus polacos e alemáns que fuxiron da Alemaña nazi na década de 1930. Logo de estudar primaria na cidade de Bolton, estudou física, química e matemáticas na Universidade de Sheffield, onde se graduou en 1961 e doutorouse en química en 1964.

Despois realizou estudos postdoutorais no Canadá e nos Laboratorios Bell de Nova Jersey, desde 1967 foi profesor de química na Universidade de Sussex. En 1990 foi nomeado membro da Royal Society de Londres e en 1996 foi nomeado sir por parte da raíña Isabel II do Reino Unido.

## Investigacións científicas 
Interesado tanto na química orgánica como na inorgánica, desenvolveu no Laboratorio de Química da Universidade de Sussex investigacións sobre unha nova forma de cristalización xeométrica do carbono, grazas á síntese química dos fulerenos descubertos en 1988 polos químicos estadounidenses Robert Curl e Richard Smalley. Estas estruturas, compostas por dous átomos de carbono, poden ser aproveitadas, grazas ás súas excepcionais propiedades de estabilidade, na fabricación de materiais resistentes a altas temperaturas, e ata como substitutivos do silicio nos chips.

En 1996 foi galardoado, xunto a Curl e Smalley, co Premio Nobel de Química *polo descubrimento dos fulerenos*.

En 2004 foille entregada a Medalla Copley pola Royal Society.

## Notas 
## Véxase tamén 
### Ligazóns externas 
* Páxina do Instituto Nobel, Premio Nobel de Química 1996 
* Autobiografía na páxina do Instituto Nobel 1996 
* Harold Walter Kroto en Biografías y vidas
* Perfil de Harold Walter Kroto en NNDB
Sexo chungo/Me pica un huevo

"**Sexo chungo/Me pica un huevo**" é o primeiro sinxelo da banda viguesa de rock Siniestro Total, editado no ano 1983 polo selo DRO. Ámbolos dous temas foron gravados nos estudios Trak de Madrid para o programa de RTVE *Caja de ritmos*, e foron incluídos no ano 2002 na re-edición do álbum *¿Cuándo se come aquí?*.

"Sexo chungo" aparecería posteriormente interpretada ao vivo no álbum *Bailaré sobre tu tumba* de 1985, e "Me Pica un Huevo" no álbum ao vivo *Ante todo mucha calma* e no recompilatorio *¿Quiénes somos? ¿De dónde venimos? ¿Adónde vamos?*.

## Listaxe de cancións 
# "Sexo Chungo" (Miguel Costas) - 2:17
# "Me Pica un Huevo" (Julián Hernández) - 1:45

## Notas
Van Halen

**Van Halen** é unha banda estadounidense de hard rock, chamada así polos irmáns Eddie Van Halen e Alex Van Halen (guitarrista e batería respectivamente).

O primeiro álbum da banda, Van Halen de 1978 é amplamente considerado como un fito na historia do rock. Con esta primeira estrea, a banda estableceuse como un líder no emerxente e desafiante mundo hard rock dos Estados Unidos. En particular, o guitarrista da banda, Eddie Van Halen, fíxose rapidamente famoso grazas á súa técnica e sensibilidade musical. Hoxe en día é considerado como un dos guitarristas máis innovadores e influentes da historia; outros dos trazos distintivos do grupo na súa etapa considerada máis clásica, era o estilo versátil e autoparódico do seu cantante David Le Roth, coñecido como *"Diamond" Dave*.

De 1978 a 1998 a banda editou 11 álbums (todos eles estiveron entre os 20 mellores de Billboard. A banda vendeu máis de 70 millóns de álbums mundialmente e recibiu varios nomeamentos aos premios Grammy, gañando un co álbum "For Unlawful Carnal Knowledge" en 1991. Van Halen figura no Libro Guinness dos Récords coa maior cantidade de Nº 1's na lista de Billboard dentro do hard rock. Segundo a Asociación da industria discográfica dos Estados Unidos.

## Discografía 
* *Van Halen* (1978).
* *Van Halen II* (1979).
* *Women and Children First* (1980)
* *Fair Warning* (1981).
* *Diver Down* (1982).
* *1984* (1984).
* *5150* (1986).
* *OU812* (1988).
* *For Unlawful Carnal Knowledge* (1991).
* *Balance* (1995)
* *Van Halen III* (1998).
* *A Different Kind of Truth* (2012).

## Notas 
## Véxase tamén
### Ligazóns externas 
* Páxina oficial de Van Halen.
Justino de Azcárate

**Justino de Azcárate Flórez**, nado en Madrid o 29 de xuño de 1903 e finado en Caracas o 17 de maio de 1989, foi un avogado e político español.

## Traxectoria 
Do mesmo xeito que o seu irmán Pablo de Azcárate, estudou na Institución Libre de Enseñanza, de acordo coa tradición liberal e republicana da súa familia. Profesor de Dereito Político, nos anos vinte ingresou no Partido Reformista de Melquíades Álvarez. Formou parte, xunto a intelectuais como José Ortega y Gasset ou Gregorio Marañón da Agrupación al Servicio de la República, plataforma cuxo obxectivo principal era a implantación da República. Trala proclamación da Segunda República en 1931, presentouse ás eleccións polo Partido Reformista. O grupo obtivo 16 deputados, e Azcárate foi elixido deputado por León. Secretario do seu grupo parlamentario, foi Subsecretario de Xustiza no goberno de Manuel Azaña en 1931.

Tras a disolución do grupo en 1932, por diverxencias sobre a traxectoria do goberno do primeiro bienio republicano, participou nun novo proxecto político, o Partido Nacional Republicano, impulsado por Felipe Sánchez-Román. Esta organización rexeitou integrarse na Fronte Popular durante as eleccións de 1936 pola participación nesta do Partido Comunista de España.

Ao estourar a Guerra Civil, o 18 de xullo de 1936, Azcárate foi nomeado ministro de Estado, pero non chegou a tomar posesión do cargo, xa que se atopaba en León, que quedou inmediatamente en mans dos sublevados. Poucos días despois foi detido por un grupo de falanxistas en Burgos e trasladado a Valladolid, onde permaneceu encarcerado case ano e medio, ata que foi trocado polo falanxista Raimundo Fernández-Cuesta. En lugar de trasladarse á zona republicana, saíu a Francia, onde tratou de traballar por unha saída pacífica ao conflito a través do movemento Paz Civil en España.

Tras o fin da guerra, exiliouse definitivamente en Venezuela, de onde non volvería ata a morte de Franco. En 1977 regresou a España e foi designado senador polo rei nas primeiras Cortes que se elixiron durante a Transición. Integrouse no grupo parlamentario Agrupación Independente, composto exclusivamente por senadores de designación real e do que foi voceiro. En 1979 foi reelixido senador, nas listas da UCD, pola circunscrición de León.

Posteriormente, estivo involucrado na operación reformista. De 1980 a 1987 foi o presidente da asociación pola conservación do **Patrimonio Histórico español** Hispania Nostra.